ΚΑΝΟΝΙΣΜΟΣ (ΕΟΚ) αριθ. 1149/79 ΤΗΣ ΕΠΙΤΡΟΠΗΣ της 12ης Ιουνίου 1979 περί λεπτομερειών εφαρμογής για την παροχή νομισματικών εξισωτικών ποσών στον τομέα του οίνου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971, περί λήψεως ορισμένων μέτρων πολιτικής συγκυρίας στο γεωργικό τομέα, εν συνεχεία της προσωρινής διευρύνσεως των περιθωρίων ρευστότητος των νομισμάτων ορισμένων Κρατών μελών(1), όπως τροποποιήθηκε τελευταία από τον κανονισμό (ΕΟΚ) αριθ. 987/79(2) και ιδίως το άρθρο 6,

Εκτιμώντας:

ότι τα νομισματικά και εξισωτικά ποσά που επιβάλλονται από τον κανονισμό (ΕΟΚ) αριθ. 974/71 έχουν καθορισθεί από τον κανονισμό (ΕΟΚ) αριθ. 710/79 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1141/79(4)-

ότι, για τον τομέα του οίνου το ανακοινωθέν του τύπου και ο κανονισμός (ΕΟΚ) αριθ. 643/79 του Συμβουλίου(5) δεν προσδιόριζαν την ημερομηνία της 9ης Απριλίου 1979 ως ισχύουσα επί της νέας τιμής συναλλάγματος, που θα εφαρμοσθεί όσον αφορά την ιταλική λιρέττα, ότι η ημερομηνία αυτή έχει εν τούτοις καθορισθεί από τον κανονισμό (ΕΟΚ) αριθ. 705/79(6)- ότι εκ του γεγονότος τούτου, οι ενεργούντες δεν ηδύναντο να λάβουν τις κατάλληλες διατάξεις για να αποφευχθεί ζημία- ότι πρέπει, ως εκ τούτου, να ληφθούν τα αναγκαία μεταβατικά μέτρα για να διορθωθεί αυτή η κατάσταση- ότι, πάντως για λόγους καλής διοικητικής διαχειρίσεως, τα μέτρα αυτά πρέπει να είναι χρονικά περιορισμένα-

ότι η Επιτροπή Διαχειρίσεως Οίνων δεν εξέφρασε γνώμη εντός της προθεσμίας που χορηγήθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από τα ποσά που καθορίζονται στο παράρτημα I τμήμα 6 του κανονισμού (ΕΟΚ) αριθ. 710/79, τα εφαρμοστέα νομισματικά συμψηφιστικά ποσά, στις συναλλαγές μεταξύ της Ιταλίας και της Γαλλίας, στα προϊόντα που αναγράφονται στο παράρτημα του παρόντος κανονισμού είναι εκείνα που αναφέρονται σε αυτό το ίδιο το παράρτημα εφ' όσον οι τελωνειακές διατυπώσεις εξαγωγής έχουν πραγματοποιηθεί κατά την περίοδο από της 30ής Μαρτίου ως της 8ης Απριλίου 1979 και όταν οι τελωνειακές διατυπώσεις εισαγωγής έχουν πραγματοποιηθεί κατά την περίοδο από 9ης Απριλίου έως 22ας Απριλίου 1979.

2. Εν τούτοις, αυτά τα ποσά δεν παρέχονται παρά μόνο τη αιτήσει του ενδιαφερομένου και με τον όρο ότι η αίτηση παρέχει την απόδειξη ότι οι ημερομηνίες πραγματοποιήσεως των τελωνειακών διατυπώσεων εξαγωγής ανταποκρίνονται στην προθεσμία που αναφέρεται στην πρώτη περίπτωση της παραγράφου 1.

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 12 Ιουνίου 1979.

Για την Επιτροπή

Finn GUNDELACH

Αντιπρόεδρος

(1) EE αριθ. Ν 106 της 12.5.1971, σ. 1.

(2) EE αριθ. Ν 123 της 19.5.1979, σ. 9.

(3) EE αριθ. Ν 90 της 9.4.1979, σ. 1.

(4) EE αριθ. Ν 142 της 11.6.1979, σ. 1.

(5) EE αριθ. Ν 83 της 3.4.1979, σ. 1.

(6) EE αριθ. Ν 89 της 9.4.l979, σ. 1.

ΠΑΡΑΡΤΗΜΑ

"" ID="1">ex 22.05 B> ID="2">Οίνοι προσφερόμενοι εις δοχεία πλέον των 3 λίτρων> ID="3" ASSV="2" ACCV="2.3.4">384 Λιρέττες> ID="4" ASSV="2">1,24 Γαλλικά φράγκα"> ID="1">ex 22.02 C I και C II> ID="2">Επιτραπέζιος οίνος με κτηθέντα αλκοολικό τίτλο όχι κατώτερο των 8,5o και ολικό αλκοολικό τίτλο όχι ανώτερο των 15o ως και οίνοι ερυθροί, ερυθρωποί και λευκοί εισαγόμενοι και με ελεύθερη διακίνηση">